Cum profită Putin de haosul iscat de Trump ca să transforme Rusia într-o „putere euro-pacifică”. Ambițiile Moscovei în Asia de Sud-Est
Un raport apărut recent, potrivit căruia Rusia a cerut permisiunea Indoneziei de a înființa o bază aeriană permanentă pentru avioanele militare rusești pe teritoriul acestei țări, a stârnit furia Australiei. Rusia este unul dintre principalii furnizori de armament pentru Asia de Sud-Est, iar politicile haotice ale lui Trump îi oferă lui Putin și mai multe oportunități de a-și extinde influența în regiune, potrivit unei analize The Guardian.